છેલ્લા સૂત્રોનો ટૂંકસાર એવો છે કે જો તમે પરીક્ષામાં સાચા જવાબો લખ્યા હોય તો તેના વિશે વિચારવાની જરૂર નથી અને સાચા જવાબો ન લખ્યા હોય તો તેની ચિંતા કરવાથી કંઈ વળવાનું નથી. માટે ડહાપણ એમાં છે કે પરીક્ષા અપાઈ ગઈ તેનું વિશ્લેષણ કરવાને બદલે આવનારી પરીક્ષાઓની તૈયારીમાં લાગી જાવ. જીવનને જાણો, સ્વયંને ઓળખો. ચિતપરિચિત સુવિધાજનક વાતાવરણમાંથી બહાર નીકળો. સમાજસેવા કરતા લોકો સાથે જોડાવ. એનાથી તમારામાં સેવા અને કરુણાની ભાવના જાગશે. અતુલ્ય સૌંદર્ય અને વિવિધતાઓથી ભરેલો છે આપણો દેશ. ઊંચા પહાડો, હરિયાળાં જંગલો, સુંદર નદીઓ, ઐતિહાસિક સ્મારકો અને કિલ્લાઓ આપણી સંસ્કૃતિ અને પરંપરાનાં જીવંત પ્રતીકો છે. એ બધામાં એવી કથાઓ છુપાયેલી છે જે તમને કોઈ પુસ્તકમાં નહીં મળે. અલગ-અલગ રાજ્યોમાં પરિભ્રમણ કરો. એકબીજાને સમજો.